రెండు నెలల్లో 4 కొత్త మోడళ్లు..
నవతెలంగాణ-వాణిజ్య విభాగం
భారత్‌లో మరింతగా విస్తరించాలని యోచిస్తున్న మెర్సిడెస్‌ బెంజ్‌ సంస్థ ఈ ప్రయత్నంలో భాగంగా మరిన్ని కొత్త కార్లను మార్కెట్లోకి తీసుకురానుంది. వచ్చే డిసెంబర్‌ ముగింపు నాటికి మరో నాలుగు కొత్త మోడళ్లలో కార్లను విడుదల చేయనున్నామని మెర్సిడెస్‌ బెంజ్‌ ఇండియా సీఈఓ రొలాండ్‌ ఎస్‌ పాల్గర్‌ తెలిపారు. ఈ ఏడాదికి కొత్తగా 12 మోడళ్లను విడుదల చేయాలని నిర్దేశించుకు న్నామని ఆయన వివరించారు. ఇప్పటి వరకు తాము ఎనిమిదింటిని ఆవిష్కరించామని చెప్పారు. సోమవారం హైదరాబాద్‌లో మెర్సిడస్‌ బెంజ్‌ విక్రయాల కోసం ఏర్పాటు చేసిన సిల్వర్‌ స్టార్‌ షోరూంను ఆయన లాంఛనంగా ప్రారంభించారు. ఈ సందర్బంగా పాల్గర్‌ మీడియాతో మాట్లాడుతూ ఆంధ్రప్రదేశ్‌, తెలంగాణలో ఇది 5వ విక్రయ కేంద్రమన్నారు. ప్రస్తుత ఏడాది ముగింపు నాటికి దేశ వ్యాప్తంగా కొత్తగా 10 డీలర్‌షిప్‌లను అందుబాటులోకి తేనున్నామని వెల్లడించారు. ఇప్పటి వరకు ఇందులో ఏడు షోరూంలు తెరిచామని, త్వరలోనే మరో మూడు అవుట్‌ లెట్లను తెరువనున్నామన్నారు. సిల్వర్‌ స్టార్‌ మేనేజింగ్‌ డైరెక్టర్‌ అమిత్‌రెడ్డి మాట్లాడుతూ తాము రూ.37 కోట్ల పెట్టుబడితో 70వేల చదరపు అడుగుల విస్తీర్ణంతో ఈ నూతన షోరూంను అందుబా టులోకి తెచ్చామన్నారు.
మీ స్నేహితులకు రికమెండ్ చెయ్యండి